b'\n_START_ARTICLE_\nMaekel\n_START_PARAGRAPH_\nMaekel (arabisk: \xd8\xa7\xd9\x84\xd9\x85\xd9\x86\xd8\xb7\xd9\x82\xd8\xa9 \xd8\xa7\xd9\x84\xd9\x85\xd8\xb1\xd9\x83\xd8\xb2\xd9\x8a\xd8\xa9, tigrinya: \xe1\x8b\x9e\xe1\x89\xa3 \xe1\x88\x9b\xe1\x8a\xa5\xe1\x8a\xa8\xe1\x88\x8d, dansk f.eks. \xc2\xabCentral\xc2\xbb) er en region i det centrale Eritrea. Regionen er landets mindste, men den tredje mest befolkede. Hovedstaden er Asmara, som ogs\xc3\xa5 er landets hovedstad. I 2010 havde 95% af befolkningen adgang til rent drikkevand. Regionen er igen delt ind i fire sub-regioner eller distrikter. Regionens administrator er generalmajor Ramadan Osman Awliyai.\n_START_SECTION_\nSundhedsv\xc3\xa6sen\n_START_PARAGRAPH_\nSundhedsv\xc3\xa6senet er blevet betydelig forbedret i regionen. Sundhedscentre, som tidligere var begr\xc3\xa6nset til byomr\xc3\xa5der, er nu blevet udstrakt til fjernere beliggende omr\xc3\xa5der. Det samlede antal af sundhedscentre er vokset fra 14 i 1991 til 35 i 2010. Parallelt med en stigning er antallet af sundhedsspecialister ogs\xc3\xa5 steget fra 98 i 1991 til 945 i 2010.\n_START_SECTION_\nTransport\n_START_PARAGRAPH_\nKollektiv trafik var i en ringe forfatning i de f\xc3\xb8rste \xc3\xa5r efter uafh\xc3\xa6ngigheden. Ligeledes var infrastrukturen kun i ringe udstr\xc3\xa6kning udbygget. Efter uafh\xc3\xa6ngigheden har udvidelsen af vejnettet, 95 nye bybusser og 75 minibusser samt 807 taxier n\xc3\xa6sten l\xc3\xb8st eksisterende behov for transport.\n_START_SECTION_\nTurisme\n_START_PARAGRAPH_\nOmr\xc3\xa5det har en r\xc3\xa6kke turistattraktioner, s\xc3\xa5ledes en r\xc3\xa6kke art deco-bygninger, relikvier som er bevarede i deres oprindelige tilstand, gr\xc3\xb8fter, grave for soldater, indisk krematorium, damplokomotiver osv. Fund af gamle redskaber og pyntegenstande nogen steder i Asmara indikerer ogs\xc3\xa5, at byen var et center for en tidligere civilisation. I denne forbindelse er omfattende tiltag ogs\xc3\xa5 blevet udf\xc3\xb8rt til fremme af en levedygtig turisme. En r\xc3\xa6kke gamle bos\xc3\xa6ttelser er ogs\xc3\xa5 blevet identificerde i Asmaras omgivelser, og forskning har v\xc3\xa6ret foretaget i de respektive omr\xc3\xa5der.'